



На основу чл. 4. и 85. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021 и 92/2023), члана 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (Сл. гласник РС“ бр. 107/2023) и члана 25. Одлуке о градским управама града Сремска Митровица („Службени лист града Сремска Митровица“, број 17/2024), в.д. заменика начелника Градске управе за буџет и локални економски развој града Сремска Митровица, доноси
                          			
Р Е Ш Е Њ Е


[bookmark: _Hlk101129755]          Именује се конкурсна комисија за спровођење интерног конкурса за попуњавање извршилачког радног места Послови пореске контроле и наплате локалних јавних прихода – порески инспектор - извршитељ, разврстано у звање саветник једним извршиоцем на неодређено време у Градској управи за буџет и локални економски развој систематизовано чланом  35. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 20/2024, 22/2024 и 2/2025)
  у саставу: 

1. Богдан Шулаја – самостални саветник, запослен у Градској управи за буџет и локални економски развој као Руководилац службе наплате прихода
2. Младен Симовљевић –саветник, запослен у Градској управи за буџет и локални економски развој на Пословима пореске контроле и наплате локалних јавних прихода – порески инспктор - извршитељ,
3. Јелена Ђонлић – самостални саветник, Руководилац Службе за људске ресурсе у Градској управи за опште и заједничке послове 


       Конкурсна комисија има задатак да спроведе изборни поступак за попуњавање извршилачког радног места из става 1. диспозитива овог решења, у складу са Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе.  


О б р а з л о ж е њ е

         Решењем о попуњавању радног места број 001429132-2025-09796-008-000-110-024 од 24.03.2025. године, покренут је поступак попуњавања извршилачког радног места Послови пореске контроле и наплате локалних јавних прихода – порески инспектор - извршитељ, разврстано у звање саветник једним извршиоцем на неодређено време систематизовано чланом  35. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица
        Чланом 4. Закона о запосленима у аутономним покрајинама и јединицама локалне самоуправе прописано је да за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине, односно руководилац који руководи службом или организацијом.
Чланом 85. Закона о запосленима у аутономним покрајинама и јединицама локалне самоуправе прописано је да интерни конкурс спроводи конкурсна комисија од три члана. Конкурсну комисију за спровођење интерног конкурса, сходно овом члану Закона, именује начелник управе, тако да конкурсну комисију обавезно чине непосредни руководилац организационе јединице у којој се попуњава радно место, службеник који је стручан у области за коју се попуњава радно место и службеник који обавља послове из области управљања људским ресурсима. 
Чланом 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе прописано је да се конкурсна комисија именује пре него што се огласи интерни конкурс.

[bookmark: clan_174][bookmark: str_175]Имајући у виду напред наведено, в.д. заменика начелника Градске управе за буџет и локални економски развој града Сремска Митровица, донео је одлуку као у диспозитиву овог решења.

